Универзитет у Београду

Филозофски факултет

Одељење за историју

Поштовани,

имамo част да поднесемо

**Реферат о ваанредном професору др Алексеју Тимофејеву,**

**Кандидату за реизбор у звање ванредног професора на предмету Општа савремена историја**

**Биографски подаци кaндидата**

Алексеј Тимофејев рођен је 13. августа 1977. Дипломирао је основне студије 1997, а мастер студије завршио је на Одељењу за историју Јужних и Западних Словена Историјског факултета Универзитета "Ломоносов"(Москва, Русија) са темом "Косово и Метохија у спољној политицци Србије 1878-1903". Мастер рад кандидата (објављен као посебна књига под насловом *Истоки косовской драмы*, Москва, 1999) одлуком БУ од 2001. био је нострификован као дипломски рад. Рад еквивалентан докторату по Болоњском систему (PhD) кандидат је одбранио 2002. са темом "*Српска политика у Старој Србији (Космет, Рашка, северо-западна Македонија) 1878-1912*." на Одељењу за историју Јужних и Западних Словена Историјског факултета Универзитета "Ломоносов"(Москва, Русија). Рад је објављен као посебна књига (*Крест, кинжал и книга. Старая Сербия в политике Белграда (1878-1912)*, С.Петербург, 2007) и нострификован је 2002. одлуком БУ као магистарски рад. Рад доктора наука из области историје по старом статуту кандидат је одбранио 2010. са темом "Утицај СССР-а и руских емиграната на догађаје у Југославији 1941-1945. године" на Одељењу за историју Филозофског факултета Универзитета у Београду. Рад је објављен у облику монграфије. Кандидат је радио 2001-2005. као наставник историје у I, III и VII Београдској гимназији. Од почетка 2006. радио је на Институту за новију историју Србије. У звање научни сарадник изабран је 2010. У звање виши научни сарадник изабран је 2014. На основу мишљења Матичног одброа за историју, археологију и етнологију одлуком Комисије за стицање научних звања Министарства просвете, науке и технолошког развоја РСрбије од 30.11.2020. стекао је звање научног саветника у области хуманистичких наука – историја.

У звање доцента на Филозофском факултету, Универзитета у Београду за ужу научну област Општа савремена историја изабран је 2014. У звање ванредног професора на Филозофском факултету, Универзитета у Београду за ужу научну област Општа савремена историја изабран је 2018.

**Педагошки рад и друге активности у настави**:

Колега Алексеј Тимофејев је у времену од избора у звање ванредног професора био ангажован у настави на Катедри за Општу савремену историју, држећи курсеве из историје Совјетског савеза, Русије и Источне Европе. Водио је веома успешно и просеминарске вежбе из наведене научне области. Успешно је наступио и као ментор у изради 9 мастер теза, које су уз његово стручно вођење одбрањене. Био је, такође, и члан неколико комисија за одбрану више мастер теза.

Био је ментор 3 одбрањене докторске тезе: "Привредна елита у Југославији и Бугарској 1958-1965. године: упоредна анализа " Милан Пиљак, 2018; „Руски гробни комплекси у Србији у 20. веку“ Милана Живановић, 2019; „Улога руске емиграције у музичком животу Београда (1918 – 1941)“ Маријa Голубовић, 2021), члан комисије за одбрану 2 докторске тезе. Осим учешћа у комисијама и менторског рада, А.Тимофејев, више година наступа као научни секретар *Центра за руске и источноевропске студије* Филозофског факултета, Универзитета у Београду и активно помаже у развоју међуунивезитетске сарадње. У току 2018-2019. у оквиру заједничког пројекта са Институтом за славистику Руске академије наука и у циљу ширења позитивних сазнања о доприносима и дометима српске историјске науке А.Тимофејев је редовно позиван да одржава научне консултације (радионице) о кључним проблемима модерне српске историје и историографије са постдипломцима и докторантима. Организациони допринос наставном раду А.Тимофејев је дао и као Научни секретар Центра за руске студије, Филозофског факултета, Универзитета у Београду у процесу организације међународне научне сарадње са истраживачима Московског државног универзитета "М.В.Ломоносов", Универзитета "МГИМО", Института за славистику Руске академије наука.

У периоду 2018-2022. држао је предавања и вежбе студентима основних студија (предавања и вежбе из предмета Друштвена историја Русије/Источне Европе у 20. веку, предавања из предмета Савремена историја Европе, вежбе из предмета Фашизам, нацизам и окупациони систем у Другом светском рату); студентима мастер студија (Друштвена историја Русије/СССР, Источне Европе и Балкана у 20. веку, Политичка историја Русије/СССР, Источне Европе и Балкана у 20. веку, Методологија истраживања у области савремене историје); студентима докторских студија (Друштвена историја Русије/СССР, Источне Европе и Балкана у савременом добу, Политичка историја Русије/СССР, Источне Европе и Балкана у 20. веку). Од 2018. учествује у програму коменторства и научних консултација на заједничком пројекту Београдског универзитета и University College London, School Of Slavonic & Eastern European Studies: мастер рад „The Origins, Institutions and Future of Russia's Influence in Serbia“, Paul Antoine, Београд-Лондон, 2018; мастер рад „Beyond public diplomacy: Russian soft power in Serbia, 2012-2018.“, Ernest A Reid, Београд-Лондон, 2019. Наступио је као assisting (hosting) professor у истраживачком пројекту American Councils research project за David Kaminsky 2022/2023. Члан сталног комисије за одбрану докторских и магистарских теза из области историје период Светских ратова у Европи на на Историјском факултету Санкт-Петербуршког универзитета на одбрани 3 докторске тезе: "Структура и функционирование органов германской пропаганды в Крыму: 1941-1944.", Андрей Кохан, 11.03.2020; "Деятельность органов власти города Севастополя в 1941–1942 гг.", Рузаев Станислав, 01.11.2021; "Тыловое обеспечение действий авиации на обороне Ленинграда. 1941-1944 гг.", Пригодич Никита, 12.05.2022. Наступао је са циклусом предавања по позиву на Историјском факултету Московског државног универзитета М.В.Ломоносов: „Русско-сербские связи в XX веке. Россия/СССР и конфликтный потенциал Западных Балкан в 20. веке: поражения и победы“. Од 2022. учествује у програмима размене и мобилности CEEPUS freemover.

У раду са студентима показује све потребне педагошке и стручне квалитете, остварујући веома добар контакт са студентима, о чему сведочи и интересовање за његове курсеве и избор тема дипломских и мастер радова. Високе оцене које је добијао на евалуацијама такође сведоче о квалитету педагошког ангажовања колеге Тимофејева. Прати и уводи нове методе наставе, тако да је његова заслуга и увођење новог приступа на просеминарским вежбама, што је као резултат имало много активније учешће студената и пораст њиховог занимања за проблематику историје (политичке, друштвене, културне) 20. Столећа, Источне Европе, Совјетског савеза (Русије).

Све обавезе у настави раду са студентима обавља веома савесно и редовно, учествујући активно у организацији рада Катедре на којој је ангажован са трећином радног времена..

**Научни рад и објављивање научних резултата:**

У периоду од 1999. до 2013. А.Тимофејев је објавио низ научних радова: монографије – 6; уређена грађа – 5; радови у тематским зборницима и саопштења са међународних скупова штампана у целини у посебним зборницима – 28; чланци у научним часописима – 31. Упериоду од 2014. до почетка 2018. наставио ја са научним радом. У том периоду у библиографији има следеће референце: монографија – 4, уређивање зборника са научне конференције – 1, уређена грађа – 8, радови у тематским зборницима и саопштења са међународних скупова штампана у целини у посебним зборницима – 29, чланци у научним часописима – 10.

Од избора у звање ванредног професора колега Тимофејев је објавио већи број текстова, учествовао је, по позиву са сопштењима, на неколико научним скупова, како међународних тако и на оним на националном нивоу. Упериоду од 2018. до 2022. је објавио самостало и у коауторству

***Монографије и монографске студије:***

***Монографија***

1. Tимофејев Алексеј, Нестајање руске емиграције у Југославији: 1941-1954. , Београд: Институт за новију историју Србије, 2022. 425 стр. ISBN 978-86-7005-179-9

***Колективна монографија.***

1. Я.В.Вишняков, А.Ю.Тимофеев, Г.Милорадович, На дальних рубежах. Россия и Сербия в годы Первой мировой войны. 1914–1917, Москва: МГИМО-Университет, 2018. 492 с., ISBN 978-5-9228-1974-9
2. А.Ю. Тимофеев, О. Драгишич, Д. Тасич, *Война после войны. Движение сопротивления на Балканах 1945—1953 гг*, Москва: Вече, 2020 (2019). 528 с. ISBN 978-5-4484-1688-0
3. Белов М. В., Тимофеев А. Ю. etc., Историческая политика в странах бывшей Югославии : коллективная монография / под ред. М. В. Белова, Санкт-Петербург: Нестор-История, 2022. с. 28-58, 90-114,196-210, 219-239, 407-422. ( 103 с. из 512 с.) ISBN 978-5-4469-2069-3

***Монографска студија***

1. Тимофејев А., Тајне школе Коминтерне / Уџбеник за Тита : Коминтерна и припреме партизанског рата у Европи. Аутор уводне студије и коментара – А. Тимофејев. Превод докумената – М. Живановић. Београд : Институт за новију историју Србије, 2018. с.1-139. ISBN 978-86-7005-140-9

Уредио је за штампу три зборника са научне конференције, уредио и објавио самостално и у коауторству пет зборника архивске грађе, објавио дванаест радова у тематским зборницима са међународних скупова. Објавио је и девет чланака у научним часописима. Учествовао је као стручни и научни консултант у писању за више документарних филмова о историји српско-руских односа.

**Друге активности**

У оквиру сарадње са другим образовним и наставним установама од 2018. до 2022. био је писац реферата за избор у звање: Др Милан Пиљак у звање научног сарадника 2019.; Ма Милана Живановић у звање истраживач приправник. 2019; Др Милана Живановић у звање научног сарадника. 2019. Осим тога био је Члан комисије за избор у наставно звање Др Далибор Денда у звање ванредног професора, 2022 (Војна академија). Од 2021. наступа и као ментор на програмима Београдске отворене школе (БОШ), 2021.

А.Тимофејев учествовао је и у раду других научних и културних удружења и установа. Одлуком 129. редовне Скупштине Матице српске на предлог Одбора одељења за друштвене науке и Управног одбора Матице изабран је 27. јуна 2020. за члана сарадника Матице српске. Решењем Владе РС бр.119-12883/2018 од 27.децембра 2018. именован је за члана Управног одбора Института за савремену историју на период до децембра 2022. Изабран је за члана Стручног савета Музеја жртава геноцида, одлуком о формирању Стручног савета 21.марта 2022.на основу Статута Музеја и Закона о култури.

**Научни допринос**:

Треба посебно скренути пажњу на његове монографије о источноевропској и балканској историји, руско-српским (југословенским) односима, објављене како на српском језику, тако и на оне које су објављене у иностранству на руском и енглеском језику, које својим квалитетима и истраживачком акрибијом потврђују мишљење о колеги Тимофејеву као о вредном и методолошки широко образованом историчару, који познаје одлично архиве, текућу литературу на више језика, и који се бави важном проблематиком из савремене историје. Главни резултат је свакако наведена монографија : Tимофејев Алексеј, *Нестајање руске емиграције у Југославији: 1941-1954.* , Београд: Институт за новију историју Србије, 2022. Ту су и књиге које је објавио у коауторству наступајући каоорганизатор међународних истраживачких тимова: А.Ю.Тимофеев, Я.В.Вишняков, Г.Милорадович, *На дальних рубежах. Россия и Сербия в годы Первой мировой войны. 1914–1917*, Москва: МГИМО-Университет, 2018; А.Ю. Тимофеев, О. Драгишич, Д. Тасич, *Война после войны. Движение сопротивления на Балканах 1945—1953 гг*, Москва: Вече, 2020; Белов М. В., Тимофеев А. Ю. etc., *Историческая политика в странах бывшей Югославии : коллективная монография*, Санкт-Петербург: Нестор-История, 2022. Уредио је зборник са међународних научних конференција: Столетие двух эмиграций. Ред. А.Ю.Тимофеев, Москва-Белград 2019: ИнСл РАН - Кафедра ИЮиЗС ИстФак МГУ им. М.В. Ломоносова - Центр ИРиВЕ ФФ БУ. 2019; Русија и Србија на прелому векова : српске теме Андреја Шемјакина [одговорни уредник Алексеј Ј. Тимофејев]. Београд: Институт за новију историју Србије: Центар за Руске и Источноевропске студије "М. Јовановић" Филозофског факултета Универзитета: Информатика; Москва: Институт за словенске студије РАН: Историјски институт, 2020; Руски доборовољци у Србији 1876.: тематски зборник радова = Русские добровольцы в Сербии 1876.: тематический сборник трудов / [главни и одговорни уредник Алексеј Ј. Тимофејев], Београд: Центар за руске и источноевропске студије М. Јовановић Филозофског факултета Универзитета у Београду - Москва: Институт славяноведения Российской академии наук, 2022.

Објавио је, од избора у звање ванредног професора пет радова у тематским зборницима и саопштењима са начних конференција и девет чланака и краћих студија у домаћим и страним научним часописима-на српском, руском и енглеском језику (видети Библиографију радова).

**Учествовање и допринос у међународној научној сарадњи**:

2018-2021. у оквиру заједничког пројекта са Институтом за славистику Руске академије наука А. Тимофејев је редовно позиван да одржава научне консултације (радионице) о кључним проблемима модерне српске историје и историографије са постдипломцима и докторантима. Значајан допринос наставном раду А.Тимофејев је дао и као научни секретар *Центра за руске студије*, Филозофског факултета, Универзитета у Београду у организовању међународне научне сарадње са истраживачима Московског државног универзитета "М.В.Ломоносов", Универзитета "МГИМО", Института за славистику Руске академије.

Изабран је за члана уредништва «Вестник социокультурного регионоведения» Московског државног универзитета „М.В.Ломоносов“ одлуком од 16. фебруара 2022.

**Закључак:**

Имајући у виду наведене научне резултате објављене као монографије, чланке, краће студије, њихову тематику, хеуристичку утемељеност, и рецепцију, слободан сам да твдим, да је колега Алексеј Тимофејев,у периоду од избора у звање доцента, дао озбиљан и вредан научни допринос домаћој, али и страној историографији о проблемима српско (југословенско)-руским (совјетским односима).

Својим педагошким радом, научним резултатима, доцент др Алексеј Тимофејев испуњава све законом и статутом Филозофскоф факултета прописане услове за реизбор у звање ванредног професора на предмету Општа савремена историја.

У Београду, 25. фебруара 2022. године

С поштовањем,

др Дубравка Стојановић, редовни професор

шеф Катедре за Општу савремену историју

др Милан Ристовић, редовни професор

Катедра за Општу савремену историју

др Миле Бјелајац, научни саветник, ИНИС